Λουδοβίκος του Άνχαλτ-Κέτεν (1778-1802)

Ο Λουδοβίκος (γερμ. Ludwig, 25 Σεπτεμβρίου 1778 - 16 Σεπτεμβρίου 1802) του Οίκου των Ασκάνια ήταν πρίγκιπας του Άνχαλτ-Κέτεν.

Βιογραφία
Ήταν το πέμπτο παιδί και ο τρίτος γιος του Καρόλου Γεωργίου Λέμπρεχτ του Άνχαλτ-Κέτεν και της Λουίζας Καρλόττας, κόρης του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ.

Το 1802 απεβίωσε στο Κέτεν σε ηλικία 24 ετών και τον διαδέχθηκε το μόνο τέκνο του, Λουδοβίκος Αύγουστος Κάρολος Φρειδερίκος Αιμίλιος.

Οικογένεια
Νυμφεύτηκε το 1800 τη Λουίζα Καρολίνα Θεοδώρα Αμαλία (1779 - 1811), κόρη του Λουδοβίκου Α΄ της Έσσης-Ντάρμστατ, και είχε τέκνο:
 Λουδοβίκος Αύγουστος Κάρολος Φρειδερίκος Αιμίλιος (1802 - 1818), Δούκας του Άνχαλτ-Κέτεν.

Πηγές
 Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

Παραπομπές σε πηγές

Κατηγορία:Οίκος των Ασκάνια